Something to Tell You

Something to Tell You (בעברית: "משהו להגיד לך") הוא אלבום האולפן השני של להקת הפופ-רוק האמריקאית חיים. הוא יצא ב-7 ביולי 2017 על ידי חברת התקליטים קולומביה רקורדס. הסינגל המוביל של האלבום, "Want You Back", יצא ב-3 במאי 2017, לאחר מכן יצא הסינגל המסחרי "Right Now". ב-10 במאי נחשפה עטיפת האלבום, יחד עם הודעת ההזמנה המוקדמת. "Little of Your Love" הוכרז כסינגל השני ב-18 ביוני 2017. "Nothing's Wrong" יצא כסינגל השלישי ב-21 באוגוסט 2017. 

 רקע והקלטה 
הלהקה יצאה לסיבוב הופעות במשך שנתיים כדי לתמוך באלבום הקודם שלה, Days Are Gone, אלבום הבכורה של שלוש האחיות משנת 2013 שזכה להצלחה רבה מצד המבקרים והמסחר. עם סיום סיבוב ההופעות שלהן החל תהליך יצירת האלבום הנוכחי: "כל מה שידענו במשך שנתיים היה להתעורר, לעשות בדיקת סאונד, להופיע, ללכת לישון ולאכול פרוסת פיצה בשלב מסוים. היינו צריכות להחזיר את המוח שלנו ממוח של סיבוב הופעות למוחות של כתיבה. כשחזרנו הביתה, פשוט ירדנו מהאוטובוס, נמנמנו וישר נכנסנו לאולפן." הסשנים הראשוניים לאלבום לא צלחו, הלהקה הטילה ספק באיכות השירים, ותהתה אם הם עומדים בסטנדרטים של אלבום הבכורה. עם זאת, פריצת דרך הגיעה לאחר שמפיקי הסרט "אסון מהלך" משנת 2015 ביקשו מהלהקה לכתוב שיר לפסקול הסרט. " Little of Your Love", הסינגל השני של האלבום, הופק בפחות משבוע לבקשת מפיקי הסרט, ולמרות שבסופו של דבר לא נבחר לפסקול, יצירת השיר נתנה ללהקה את הביטחון הדרוש לה כדי לכתוב חומר חדש לאלבום.

בשנים שלאחר מכן, הלהקה פיתחה את האלבום, תוך שהיא לוקחת הפסקות וממשיכה להופיע בהופעות ופסטיבלים שונים, שרבים מהם היוו השראה נוספת לאלבום. במהלך הפקת האלבום, אריאל ראצ'שייד, אחד המפיקים ובן זוגה של דניאל חיים באותה תקופה, אובחן כחולה בסרטן האשכים. האבחנה שלו מצוטטת על ידי הלהקה כסיבה לעיכוב של ארבע שנים בין אלבומם הראשון לשני, מכיוון שהן עצרו את ההפקה בזמן שראצ'שייד עבר טיפולים.

 קידום 
"Want You Back" יצא כסינגל הראשון של האלבום ב-3 במאי 2017, ושבוע לאחר מכן יצא הסינגל המסחרי "Right Now". ב-13 במאי, הלהקה ביצעה את "Want You Back" יחד עם "Little of Your Love" בתוכנית סאטרדיי נייט לייב.

הבמאי פול תומאס אנדרסון צילם סרט תיעודי על יצירת האלבום. הסרט, שכותרתו "וולנטיין", הוקרן לראשונה ביולי 2017, לפני שהועלה רשמית לאינטרנט באותו ספטמבר. אנדרסון המשיך לביים קליפים לשלושה משירי האלבום "Right Now", Little of Your Love" וגרסה חיה של "Night So Long". אנדרסון התעניין בלהקה לאחר שנודע לו שאמן של האחיות הייתה אחת ממורתו לאומנות בצעירותו.

הן הופיעו לראשונה בבריטניה ב-27 במאי, כשביצעו את "Want You Back" ו-"Right Now" כחלק מההופעה שלהן.

ב-3 באפריל 2018, הלהקה יצאה לסיבוב ההופעות כדי לקדם את האלבום, זהו היה סיבוב ההופעות השני שלה, Sister Sister Sister Tour.

 ביקורות 
Something to Tell You זכה לתגובות חיוביות באופן כללי ממבקרי מוזיקה. באתר Metacritic, האלבום קיבל ציון ממוצע של 69 מתוך 100 בהתבסס על 30 ביקורות. 

ג'ן פלי, שכתבה עבור פיצ'פורק, אמרה: "אף להקת רוק אחרת במוזיקה הפופולרית (הצהרה חריגה כבר עכשיו) לא ערבבה סגנונות בצורה חלקה כל כך. העיבודים המרוטים והמנגינות של חיים גורמות למוזיקה שלהן לעוף." פלי, כמו מספר מבקרים אחרים, הדגישה את השפעתם של סטיבי ניקס ושל להקות רוק אחרות משנות ה-70 וה-80 על האלבום. בלוס אנג'לס טיימס נכתב שהאלבום "גורם לך להאמין שלרוק אולי יש עתיד", ונושא את "הצליל המלוטש של פליטווד מק והאיגלס, וכאן האחיות ממשיכות להסתמך על גיטרות ודומיהם ברגע שבו לרבים מעמיתיהן אין בהם שימוש רב." ברולינג סטון נאמר: "אפשר לשמוע את תחושת המלאכה המלומדת בכל מקום ב-Something to Tell You... השירים לא תמיד מתפוצצים עם ההתלהבות השמשית של האלבום הראשון, אבל המנגינות, הקצב והרעיונות לוקחים את האלבום למקומות עמוקים". בגרדיאן נכתב, "חיים באמת יודעות מה הן עושות. יש כאן סטיות להרוג בשבילן, מה שאפשר היה לכנות פעם שמיניות אמצעיות, מנגינות בלתי נלאות, ורעשים קטנים ומשונים - צהלת סוס וקודה של שחף ב-"Want You Back", מכשיר פקס ב-"Found It in Silence", האנחות ב-"Nothing's Wrong" - כדי לגרום לכם להצמיד את האוזניות לאוזניים בהנאה."

 ביצועים מסחריים 
Something to Tell You הגיע לראשונה למקום השביעי במצעד הבילבורד 200 האמריקאי עם 32,000 עותקים שווי ערך לאלבומים, מתוכם 26,000 היו מכירות אלבומים טהורות. הוא גם הגיע לראשונה למקום השני במצעד האלבומים הבריטי, ומכר 18,319 עותקים בשבוע הראשון שלו.

 רשימת רצועות 

 קרדיטים 
הקרדיטים מעובדים מ-AllMusic ומהערות האלבום.

 חיים 

 אלנה חיים  – שירה (רצועות 1–9, 12), גיטרה (2, 3, 5–7, 10), כלי הקשה (2–5), קלידים (8)
 דניאל חיים  – שירה (כל הרצועות), גיטרה (רצועות 1–8, 11), תופים (1–8, 10, 12), כלי הקשה (2, 4–6, 8), סינטיסייזר (10), בקבוק זכוכית (9)
 אסתי חיים  – שירה (רצועות 1–10, 12), בס (1–3, 5–10, 12), כלי הקשה (4)

 מיקומי שיא 

 קישורים חיצוניים 

 הערות שוליים 

קטגוריה:אלבומים שהופקו על ידי רוסטאם באטמנגליג'
קטגוריה:אלבומי חברת קולומביה רקורדס